**Yuen Biao** (født 1957) er en Hongkong-kinesisk skuespiller, stuntkoreograf og kampsportutøver. Han har ofte fremført filmrollene i en kombinasjon med kampsport og akrobatikk. I 1980-årene hadde han ledende roller i flere filmer sammen med Jackie Chan og Sammo Hung. Blant disse kan en nevne *Pirate Patrol, Winners & Sinners, Wheels on Meals* og *My Lucky Stars.* Han startet som stuntmann og har blant annet hatt stuntoppdrag i flere filmer med Bruce Lee. 

Yuen Biao har (per 2023) medvirket i over 120 filmer og fem tv-produksjoner. Han har i tillegg regissert to filmer og produsert tre. Han har også utført stunt i et 20-talls filmer og hatt stuntkoreografi på rundt 20 filmer.

Bakgrunn
--------

Biao ble født Ha Lingchun i Nanjing som sønn av Ha Kwong-Tai og Ha Sau-Ying. Da han var fem flyttet de til Hongkong. Som seksåring ble han innrullert ved China Drama Academy i Hongkong, som var en lokal avdeling av Pekingoperaen. Her var det spartanske kår og den fysiske undervisningen hard med streng disiplin og fysisk avstraffelse. Her ble han en del av en liten elitegruppe kalt The Seven Little Fortunes, som også inkluderte Jackie Chan og Sammo Hung.

Foran kamera
------------

Biao filmdebuterte som barneskuespiller i den todelte kinesiske musikalen *The Eightee**n Darts* (1966). Som ung voksen jobbet han som statist, stuntmann og etterhvert også som stuntkoreograf. Han utførte stunt i de fleste filmene med Bruce Lee; *Fist of Fury* (1972), *Way of the Dragon* (1972), *Enter the Dragon* (1973) og *Game of Death* (1978).

Mot slutten av 1970-årene fikk han mer fremtredende filmroller, men fortsatte samtidig med å gjøre stuntoppdrag i en god del år. Han hadde sin første egentlige filmrolle i *The Dragon,The Odds* fra 1979 og spilte sin første hovedrolle i Sammo Hungs kampsportorienterte actionkomedie *Knockabout* fra 1979. I 1980-årene hadde han fremtredende roller i filmer som blant annet *The Young Master* (1980), *The Prodigal Son* (1981), *Zu, Warriors from the Magic Mountain* (1983), *Pirate Patrol* (1983), *Winners and Sinners* (1983), *Wheels on Meals* (1984), *My Lucky Stars* (1985) og *Dragons Forever* (1988). *Pirat Patrol* representerte forøvrig starten på et samarbeidsprosjekt mellom Biao, Sammo Hung og Jackie Chan kjent som "de tre drager". Trioen opptrådte siste gang sammen i *Dragons Forever* (1988).

Biaos karrieren stilnet noe i 1990-årene, men han hadde fremtredende roller i filmer som blant annet *A Kid from Tibet* (1991) (også regi), *Once Upon a Time in China* (1991) og *Hero* (1997). Etter 2000 har han hatt fremtredende roller i filmer som blant annet *Rob-B-Hood* (2006) og *The Legend Is Born: Ip Man* (2010).

Han har også medvirket i noen tv-produksjoner, deriblant en fast rolle i *The Ultimate Crime Fighter* (2007).

Bak kamera
----------

Yuen Biao har også jobbet bak kamera. Blant annet hadde han regi på filmene *Peacock King* (1988) og *A Kid from Tibet* (1991) (samt hovedrolle i begge). Han har også produsert tre filmer, deriblant *Righting Wrongs* (1986), hvor han også var stuntkoreograf og spiller hovedrollen.

Han har også utført en rekke stuntoppdrag, samt vært stuntkoreograf for en lang rekke filmer, deriblant *Heroes of Shaolin* (1977), *The Incredible Kung Fu Master* (1979), *Game of Death* (1980), *The Victim* (1980), *Game of Death II* (1980), *The Prodigal Son* (1981), *Winners & Sinners* (1983), *My Lucky Stars* (1985), *A Kid from Tibet* (1991) og *Shanghai Noon* (2000).

Priser
------

Han har to ganger blitt tildelt prisen for beste action koreografi ved Hong Kong Film Awards. Dette for sitt arbeid på *The Prodigal Son* (1981) og *Winners & Sinners* (1983).

Referanser
----------

1. ↑   Social Networks and Archival Context, SNAC Ark-ID w6bg3jfb, besøkt 9. oktober 2017[Hentet fra Wikidata]
2. ↑   Hong Kong Movie DataBase, hkmdb.com, besøkt 11. juli 2023[Hentet fra Wikidata]
3. 1 2 3  «Meet Jackie Chan’s godfather, forgotten martial arts master Yu Jim-yuen». *South China Morning Post* **(engelsk)**. 4. juli 2021. Besøkt 12. juli 2023.
4. 1 2 3 4 5 6 7  «Sort by Release Date - Movies and TV Shows With Biao Yuen (descending)». *IMDb*. Besøkt 11. juli 2023.
5. ↑  «Yuen Biao | Movie Catalogue | Fortune Star Media - The Power of Chinese Movies». *www.fortunestarmedia.com*. Besøkt 11. juli 2023.
6. ↑  Chow, Vivienne (16. juli 2021). «Sammo Hung to Head Retelling of Hong Kong’s ‘Seven Little Fortunes’». *Variety* **(engelsk)**. Besøkt 11. juli 2023.
7. ↑  AsianFilmFans. «The Eighteen Darts (Part 1) (1966)». *AsianFilmFans*. Besøkt 11. juli 2023.
8. ↑  «Action superstar Yuen Biao». min.news. 2023. Besøkt 12. juli 2023.
9. ↑  «⓿⓿ Yuen Biao - Actor - Hong Kong - Filmography - TV Drama Series - Chinese Movies». *act.chinesemov.com*. Besøkt 12. juli 2023.
10. ↑  «Hong Kong Film Awards (1984)». *IMDb*. Besøkt 12. juli 2023.

Eksterne lenker
---------------

* (en) Yuen Biao på Internet Movie Database Rediger på Wikidata

* (en) Yuen Biao på Hong Kong Movie Database Rediger på Wikidata

* (sv) Yuen Biao i Svensk Filmdatabas Rediger på Wikidata

* (da) Yuen Biao på Filmdatabasen Rediger på Wikidata

* (da) Yuen Biao på Scope Rediger på Wikidata

* (fr) Yuen Biao på Allociné Rediger på Wikidata

* (en) Yuen Biao på AllMovie Rediger på Wikidata

* (en) Yuen Biao hos The Movie Database Rediger på Wikidata